Δήμος Δέλτα

Ο Δήμος Δέλτα είναι δήμος της Περιφέρειας Κεντρικής Μακεδονίας που συστάθηκε το 2011 με το Πρόγραμμα Καλλικράτης. Προέκυψε από τη συνένωση των τριών προϋπαρχόντων δήμων Χαλάστρας, Εχεδώρου και Αξιού. Ο νέος δήμος καταλαμβάνει έκταση 308,88 τ.χλμ και ο μόνιμος πληθυσμός του ανέρχεται σε 44.935 κατοίκους σύμφωνα με την απογραφή του 2021 από την ΕΛ.ΣΤΑΤ.. Έδρα του νέου δήμου ορίστηκε η Σίνδος, όπου βρίσκονται η Βιομηχανική Περιοχή Θεσσαλονίκης και το Διεθνές Πανεπιστήμιο Ελλάδος. Το όνομα Δέλτα οφείλεται στην περιοχή που εκβάλλουν τα ποτάμια Αξιός, Λουδίας, Αλιάκμονας και Γαλλικός (Εχέδωρος), στον Θερμαικό Κόλπο. Ο δήμος περιλαμβάνει τις παρακάτω δημοτικές ενότητες και οικισμούς (σε αγκύλες ο πληθυσμός σύμφωνα με την απογραφή του 2011). Δήμαρχοι Το 2012, μετά το θάνατο του δημάρχου Νίκου Γιουτίκα, δήμαρχος ορκίστηκε ο Γιώργος Γλώσσης. Στις εκλογές του 2014 δήμαρχος εξελέγη ο Μίμης Φωτόπουλος και το 2019 εξελέγη ο Γιάννης Ιωαννίδης. Στις εκλογές του 2023 εξελέγη η Γερακίνα Μπισμπινά. Εικόνες Παραπομπές Πηγές Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο εσωτερικών, σχέδιο Καλλικράτης Εξωτερικοί σύνδεσμοι Δήμος Δέλτα – Επίσημος ιστότοπος Περιφέρεια Κεντρικής Μακεδονίας – Επίσημος ιστότοπος